Na temelju članka 98. stavak 1.Zakona o komunalnom gospodarstvu („Narodne novine“ broj 68/18 i 110/18) i članka 46. stavka 3. podstavka 21. Statuta Grada Staroga Grada („Službeni glasnik Grada Staroga Grada“ broj: 12/09, 3/10, 4/13, 5/13, 6/18 i 2/20), Gradsko vijeće Grada Staroga Grada, na XXXVI. sjednici održanoj dana 30. listopada 2020. godine donosi

**O D L U K U**

**o određivanju vrijednosti boda komunalne naknade**

Članak 1.

Ovom Odlukom utvrđuje se vrijednost boda za izračun iznosa komunalne naknade po četvornom metru (m²) korisne površine stambenog prostora u Gradu Starome Gradu.

Članak 2.

Vrijednost boda (B), koja je osnova za obračun visine komunalne naknade u Gradu Starome Gradu iznosi 0,30 kn/m2 korisne površine stambenog prostora u prvoj zoni Grada Starog Grada.

Članak 3.

Stupanjem na snagu ove Odluke prestaje važiti Odluka o vrijednosti boda za izračunavanje komunalne naknade(„Službeni glasnik Grada Staroga Grada“ broj: 11/01).

Članak 4.

Ova Odluka stupa na snagu osmog dana od dana objave u „Službenom glasniku Grada Staroga Grada“, a primjenjuje se od 1. siječnja 2021. godine.



REPUBLIKA HRVATSKA

SPLITSKO-DALMATINSKA ŽUPANIJA

GRAD STARI GRAD

***G r a d s k o v i j e ć e***

KLASA: 363-01/20-01/22 PREDSJEDNIK

URBROJ: 2128/03-20-2 GRADSKOG VIJEĆA

Stari Grad, 30. listopada 2020 godine *Teo Bratanić*